士，授直隶肥乡县知县，肥故患水，名世筑堤捍之。陛工部营缮司主事，榷荆州税。荆夙号利薮，胥吏与贾人为奸，税多不及额，名世并心爬梳，积弊顿清，忌者以法中之，夺职去。后长子宗万化任景州知州，上书称冤，复其官。万化中三十七年举人，在景以三千兵扑灭白莲教叛乱，范阁学景文勒其事于石。久之，补巩昌府同知，迁潮州卒。当名世之官于浙江也，泊笔桥梦伟丈夫自称江淹，授以笔三，曰：使尔子姓以文名者三世。及名世少子宗灏登崇祯十六年进士，万化子宗元豫亦博学，工着术，如其梦。名世着《发蒙史略》一卷、《含香堂文集》十卷藏于家。